wickkiey/tamil-wikipedia-chunked huggingface dataset:
# மாக் இயக்குதளம்

**மாக் இயக்குதளம் ** ( *Mac OS*) ஆப்பிள் நிறுவனத்தின் மாக்கின்டோஷ் வகை கணினிகளுக்கான வரைகலை பயனர் இடைமுகத்தை அடிப்படையாகக் கொண்ட இயக்குதள தொடர் ஆகும். மாக்கின்டோசு பயனர் பட்டறிவே வரைகலை பயனர் இடைமுகத்தை பரவலாக்கியதாக பாராட்டப்படுகிறது. 1984ஆம் ஆண்டு மாக்கின்டோசுகளில் இது கணினியுடன் முற்றிலும் ஒருங்கிணைக்கப்பட்டு **சிஸ்டம்** மென்பொருள் என அழைக்கப்பட்டு வந்தது.
# மாக் இயக்குதளம்

## கருவுறல்

துவக்கத்திலிருந்தே ஆப்பிள் நிறுவனம் தனது கொள்கையளவிலேயே பயனர்கள் இயக்குதளத்தைக் குறித்த எந்த அறிவுமின்றி கணினியை பயன்படுத்தக் கூடியதாக தனது இயக்குதளம் இருக்க வேண்டும் என்பதில் தீவிரமாக இருந்தது. பிற இயக்குதளங்களில் அவற்றின் செயல்பாடு குறித்த ஆழ்ந்த அறிவு வேண்டியப் பணிகள் மாக்கின்டோசுகளில் சுட்டியின் உள்ளுணர்வான சைகைகளாலும் வரைகலை கட்டுப்பாட்டு தட்டிகளாலும் நிறைவேற்றப்பட்டன. பயனரின் பயன்பாடு இனிமையாக அமைவதும் எளிதாக கற்கவியல்வதும் நோக்கமாக இருந்தது. இதனால் சந்தையிலிருந்த பிற மென்பொருட்களை விட வேறானதாக காட்ட முயன்றது. போட்டி மென்பொருளாக இருந்த மைக்ரோசாப்ட் டாஸ் இயக்குதளம் நுட்பவழியே மிகவும் கடினமாக இருந்தது.  
இயக்குதளத்தின் கருனி ஓர் ரோமில் சேமிக்கப்பட்டிருந்தது; மேம்படுத்தல்கள் கட்டணமின்றி பயனர்களுக்கு நெகிழ் வட்டு மூலமாக ஆப்பிள் முகவர்கள் வழங்கி வந்தனர். இதனால் இயக்குதள மேம்படுத்தல்கள் பயனர்களின் குறைந்த ஈடுபாட்டுடன் நிறைவேற்ற முடிந்தது. இதுவும் போட்டி மென்பொருள்களின் மேம்படுத்தல் முறைமைகளை விட எளிதாக அமைந்திருந்தது. சிஸ்டம் 7.5 முதலாக ஆப்பிள் இம்முறையை கைவிட்டு மேம்பாட்டு மென்பொருட்களை தனி வருமானம் ஈட்டும் வழியாக மாற்றிக் கொண்டது.
# மாக் இயக்குதளம்

## பதிப்புகள்

- 10.0: சீட்டா (Cheetah)
- 10.1: பூமா (Puma)
- 10.2: ஜகுஆர் (Jaguar)
- 10.3: பாந்தர் (Panther)
- 10.4: டைகர் (Tiger)
- 10.5: லேபெர்ட் (Leopard)
- 10.6: ஸ்நொ லேபெர்ட் (Snow Leopard)
- 10.7: லயன் (Lion)
- 10.8: மவுண்டன் லயன் (Mountain Lion)
- 10.9: மாவரிக்சு (Mavericks)
- 10.10 (Yosemite)
- 10.11 (El Capitan)
- 10.12 (Sierra)
- 10.13 (High Sierra)
- 10.14 (Mojave)
- 10.15 (Catalina)
- 11.0 (Big Sur)
# அகரம் முத்தாலம்மன் கோவில்

****அகரம் (தாடிக்கொம்பு) முத்தாலம்மன் கோவில்****  
| –முத்தாலம்மன் |  |
| --- | --- |
| } | } |  
**முத்தாலம்மன் கோவில்** தமிழ்நாட்டில் திண்டுக்கல் மாவட்டம், அகரம் (தாடிக்கொம்பு) என்னும் கிராமத்தில் அமைந்துள்ளது. இது 500 முதல் 1000ஆண்டுகள் பழைமையான கோவிலாகும். இது முத்தாலம்மனுக்காக ஏற்பட்ட முதல் கோவிலாகக் கருதப்படுகிறது. தமிழ் எழுத்துகளில் அகரமே முதல் எழுத்து. எனவே இவ்வூர் முதல் முத்தாலம்மன் கோவில் அமைந்துள்ள ஊர் என்பதால் அகரம் என்று பெயர் பெற்றது என்கிறார்கள்.
# அகரம் முத்தாலம்மன் கோவில்

## முத்தாலம்மன் ஊர்க்கோவில

முத்தாலம்மன் சக்தி வாய்ந்த நாட்டுப்புற பெண் தெய்வமென்பது நம்பிக்கை. கொங்கு நாட்டில் எல்லா கிராமங்களிலும் முத்தாலம்மன் வழிபாடு பழங்காலத்திலிருந்தே மிகச் சிறப்பான ஒன்றாகப் போற்றப்படுகிறது. ஊர் மக்கள் வேறுபாடின்றி எல்லோரும் ஒன்று கூடி முத்தாலம்மனை வழிபடுவது மரபு. எனவே முத்தாலம்மன் கோவில்கள் ஊர்க்கோவிலகள் என்று வகைப்படுத்தப்பட்டுள்ளன.
# அகரம் முத்தாலம்மன் கோவில்

## தல வரலாறு

விஜயநகரப் பேரரசு கோலோச்சி இருந்த நாட்களில் சக்கராயர் என்ற வட இந்திய பக்தர் ஒருவர் தென்னிந்தியா நோக்கிப் புறப்பட்டு வந்தார். அவர் புறப்படுமுன் அவர் தினமும் வழிபட்டு வந்த அம்மனை நோக்கி ஒரு கேள்வியைக் கேட்டார், "அன்னையே நான் தென்னிந்தியாவிற்குச் செல்கிறேன். அங்கே எந்தக் கோவிலில் எப்படி வழிபடுவேன்?" அவர் வழிபட்டு வந்த அம்மனும் அவருக்கு என்ன செய்ய வேண்டும் என்று சொன்னாள். "பக்தனே இங்கிருந்து சிறிது பிடி மண் எடுத்து உன்னுடன் கொண்டு செல். நீ எங்கே வைத்து என்னை வணங்க எண்ணுகிறாயோ அங்கே இந்தப் பிடிமண்ணை வைத்துவிட்டு என்னை மனமார வணங்கி அழைத்தால் நீ கூப்பிட்ட குரலுக்கு நிச்சயம் வருவேன்" என்று விரிவாகச் சொன்னாள். அய்யரும் கோவிலில் சிறிது மண் எடுத்துக் கொண்டு தெற்கே பயணமானார். திண்டுக்கல் மாவட்டம் தாடிக்கொம்பு அருகில் வந்ததும் தான் கொண்டு வந்த பிடி மண்ணை அங்கே வைத்து அதனருகில் ஒரு கல்லை நட்டு வழிபட்டு வந்தார். நாளடைவில் ஊர் மக்கள் அக்கோவிலுக்கு வந்து வணங்க ஆரம்பித்தார்கள். வேறொரு பக்தர் மூன்று அம்மன் சிலைகள் வடித்து கோவில் கட்டினார். இக்கோவிலின் அம்மனுக்கு முத்தாலம்மன் என்று பெயர் வழங்கலாயிற்று. இதுவே முத்தாலம்மனுக்குக் கட்டிய முதல் கோவிலாகும். குடகனாற்றின் மேற்கு கரையில் அமைந்த கோயில் இது.
# அகரம் முத்தாலம்மன் கோவில்

## மூன்று அம்மன் சிலைகள்

இச்சா சக்தி, கிரியா சக்தி, ஞான சக்தி என மூன்றையும் அருளும் மூன்று அம்பிகையர் கருவறையில் உள்ளனர். இம்மூவரும் நின்ற கோலத்தில் கைகளில் அட்சய பாத்திரம் ஏந்திய தவக்கோலத்தில் காட்சி தருகிறார்கள். எனவே இந்த அம்மன்களிடம் வரம் வேண்டியது வேண்டியவாறு கிடைக்கும். இப்பகுதி மக்களுக்கான பிரதான குலதெய்வ வழிபாட்டுத்தலம் இது. பவுர்ணமி நாட்களில் அம்பிகைக்கு விசேஷ பூஜை உண்டு.
# அகரம் முத்தாலம்மன் கோவில்

## பரிவார தேவதைகள்

கோவில் பிரகாரத்தில் முறையே விநாயகர், பாலமுருகன், மகாலட்சுமி ஆகிய பரிவார தேவதைகளுக்கு சன்னதிகள் உண்டு. முருகனுக்கு கிருத்திகை நாட்களில் சிறப்பு பூசைகள் உண்டு. குரு, சனிப்பெயர்ச்சி காலங்களில் கிரக பரிகாரங்கள் நடக்கும்.
# அகரம் முத்தாலம்மன் கோவில்

## காவல் தெய்வங்கள்: பூதராசா, பூதராணி

கோவிலில் கருவறைக்கு இரு பக்கங்களிலும் பூதராசா, பூதராணி ஆகிய காவல் தெய்வங்கள் உள்ளனர். இந்த கோவிலில் முறையாக விழா துவங்க, பூதராணியிடம் உத்தரவு வேண்டுகிறார்கள். பக்தர்கள் தங்கள் வேண்டுதல்கள் நிறைவேற, புதிதாகச் செயல் தொடங்க, நிலம், வீடு குறித்த பிரச்னைகள் தீர பூதராசாவிடம் வேண்டுகின்றனர். இவ்வாறு வரும் பக்தர்கள் பூதராசா முன் நின்று கொண்டு, தங்கள் வேண்டுதல்களைச் சொல்வர். அந்த சமயம், பல்லி சப்தமிட்டால் அதை தங்களுக்கு அம்பிகை இட்ட உத்தரவாகக் கருதி அச்செயலை தொடங்குகின்றனர். இந்த நேரத்தில் கோயில் வளாகத்தில் வேறு இடத்திலோ, பூதராணியிடமிருந்தோ சத்தம் கேட்டால் அச்செயலை தள்ளிப் போட்டு விடுகின்றனர். அம்பாள் சன்னதியில் பூ கட்டிப் போட்டு உத்தரவு கேட்கும் வழக்கமும் உண்டு.
# அகரம் முத்தாலம்மன் கோவில்

## வேண்டுதல்கள்

### குழந்தை பாக்கியம் வேண்டி வேண்டுதல்கள்

குழந்தை பாக்கியம் வேண்டி முத்தாலம்மன் சன்னதியில் ஐந்து எலுமிச்சை மற்றும் பூசு மஞ்சளுடன் வந்து வழிபடுகின்றனர். அர்ச்சகர்கள் அதை அம்மன் பாதத்தில் வைத்து வேண்டிப் பூசித்து, ஒவ்வொன்றிலும் மூன்றை மட்டும் பிரசாதமாகத் தருவார். எலுமிச்சையை சாப்பிட்டும், மஞ்சள் கிழங்கை தேய்த்து குளித்து வர குழந்தை பாக்கியம் கிடைக்கும் என்பது இப்பகுதி மக்களிடையே நிலவும் நம்பிக்கை.
# அகரம் முத்தாலம்மன் கோவில்

## வேண்டுதல்கள்

### சுரலிங்கேசுவரர்

இந்த தல விநாயகருக்கு “அருள்ஞானசுந்தர மகாகணபதி” என்று பெயருண்டு. நேர்த்திக்கடனாக தேங்காய் மாலை அணிவித்து வேண்டுதல் செய்து கொள்பவர்களுக்கு திருமணத்தடை அகல்கிறதாம். அன்னை விசாலாட்சி சமேத சுரளிங்கேச்வரர் சன்னதியில் உள்ள சிவலிங்கத்தில் நான்கு புறமும் நான்கு முகங்கள் உள்ளது. இவருக்கு பிரதோஷ வழிபாடும் ஐப்பசி பௌர்ணமி தினங்களில் அன்னாபிசேகமும் நடைபெறும்.
# அகரம் முத்தாலம்மன் கோவில்

## கோவில் விழாக்கள்

பிரம்மோத்சவம் ஐப்பசியில் , ஆடி வெள்ளி, நவராத்திரி, திருக்கார்த்திகையன்று லட்சதீப வழிபாடு, மார்கழி மாதம் முழுதும் விளக்கு பூசை, சுரலிங்கேசுவரருக்கு சிவராத்திரி, ஐப்பசியில் அன்னாபிசேகம்.
# சிஎன்என்-ஐபிஎன்

**கம்பிவட செய்தி வலையமைப்பு - இந்திய ஒளிபரப்பு வலையமைப்பு** (*Cable News Network-Indian Broadcasting Network*) அல்லது **சிஎன்என்-ஐபிஎன்** (*CNN-IBN*) ஒரு ஆங்கில மொழி இந்திய செய்தித் தொலைக்காட்சி. இந்த நிறுவனத்தின் பங்குதாரரகள் குளோபல் பிராட்காஸ்ட் நியூஸ் மற்றும் இந்தியாவில் உள்ள டர்னர் இன்டர்நேஷனல் (டர்னர் டைம் வார்னர் நிறுவனத்தின் துணை நிறுவனம்). ராஜ்தீப் சர்தேசாய் இந்நிறுவனத்தின் தலைமை பதிப்பாசிரியர். இந்திய நிறுவனமான குளோபல் பிராட்காஸ்ட் நியூஸ் இந்த தொலைக்காட்சியை முழுவதுமாக நடத்துகிறது, எனினும் சிஎன்என் நிறுவனத்தின் வர்த்தகப் பெயரை உபயோகிக்கிறது. இதற்காக 26% பங்குகளை டைம் வார்னர் நிறுவனத்திற்கு கொடுத்துள்ளது.
# கிரீட்

**கிரீட் ** (*Crete*, ) கிரேக்கத் தீவுகளில் பெரியதும் மிகுந்த மக்கள்தொகை கொண்டதுமான தீவு ஆகும். மேலும் நடுநிலக் கடலில் உள்ள தீவுகளில் ஐந்தாவது பெரியத் தீவாகவும் விளங்குகிறது. கிரீசின் பதின்மூன்று நிர்வாக வலயங்களில் ஒன்றாக விளங்குகிறது. கிரீசின் பண்பாட்டு பாரம்பர்யத்திலும் பொருளாதாரத்திலும் குறிப்பிடத்தக்க பங்கு வகிக்கிறது. தன் அடையாளப் பண்பாட்டுக்கூறுகளாக கிரீட்டிய வழக்குமொழி, கவிதை மற்றும் இசை வடிவங்களைக் கொண்டுள்ளது. ( காலங்களில் ஐரோப்பாவில் முதல் அரண்மனைகளைக் கட்டிய, பழமையான *உயர் பண்பாட்டு* நாகரிகமான மினோவன் நாகரிகத்தின் மையமாக இருந்தது.
# தெத்துப்பட்டி (கன்னிவாடி) இராஜகாளியம்மன் கோவில்

****தெத்துப்பட்டி (கன்னிவாடி) இராஜகாளியம்மன் கோவில்****  
| - |  |
| --- | --- |
| -
! மூலவர்: | – இராஜகாளியம்மன் |
| காலை 6 மணி முதல் 11 மணி வரை, மாலை 4 மணி முதல் இரவு 6.30 மணி வரை |  |
| } | } |  
**இராஜகாளியம்மன் கோவில்** தமிழ்நாட்டில் திண்டுக்கல் மாவட்டம் கன்னிவாடி அருகே உள்ள தெத்துப்பட்டி என்ற கிராமத்தில் அமைந்துள்ளது. இது வரலாற்றுச் சிறப்பும் புராணச் சிறப்பும் ஒருங்கே அமைந்த கோவில். பழமை வாய்ந்த இக்கோவிலில் 1971-ஆம் ஆண்டு இராஜகாளி போகர் பீடம் என்ற அமைப்பு தொடங்கப்பட்டது. தொடர்ந்து 1981-ஆம் ஆண்டு அத்தி மரத்தில் ஆன இராஜகாளியம்மன் மூலவர் சிலை நிறுவப்பட்டது. இறுதியாக 1984-ஆம் ஆண்டு கருவறையில் கல்லில் வடிக்கப்பட்ட இராஜகாளியம்மன் சிலை செங்கோலுடன் நிறுவப்பட்டது.
# தெத்துப்பட்டி (கன்னிவாடி) இராஜகாளியம்மன் கோவில்

## பரிவார தேவதைகள்

பரிவார தெய்வங்களான கணபதி, காவல் அய்யனார், பாலமுருகன், கருப்பணசுவாமி, நவக்கிரகங்கள் ஆகிய தெய்வங்கள் உள்ளன. மற்றும் மகாபோகர், யோக ஆஞ்சநேயர் தவயோக பீடங்கள் எல்லாம் சிறப்பாக அமைந்துள்ளன.
# தெத்துப்பட்டி (கன்னிவாடி) இராஜகாளியம்மன் கோவில்

## பரிவார தேவதைகள்

### சிறப்பு அமைப்புகள்

இங்கு முற்றிலும் வித்தியாசமாக பஞ்சலோகத்தால் வடித்த கோட்சார நவக்கிரக சிலைகள் சித்த ஆகம முறைப்படி அமைந்துள்ளதாக அறிகிறோம். மற்றொரு சிறப்பு அஷ்ட நாகர் (எட்டுத் தலை பாம்பு) மேல் நின்று நடனமாடும் ஸ்ரீ கிருஷ்ணர் சிலை.
# தெத்துப்பட்டி (கன்னிவாடி) இராஜகாளியம்மன் கோவில்

## போகரின் கன்னி பூசை, சாபம், சாப நிவர்த்தி

கோவில் அமைந்துள்ள தெத்துப்பட்டி கிராமத்தைச் சூழ்ந்து உள்ள கன்னிவாடி மலை, பன்றிமலை என்ற மலைகள் பற்றி அரிகேசவ பர்வதம், வராககிரி என்று பழைய மலைவாகட நூல்களில் கூறப்பட்டுள்ளன. கன்னிவாடி மலை சித்தர்கள் வாழும் மலையாகும். இம்மலைக்கு சித்த முனிவர் போகர் (பதினெண் சித்தர்களில் ஒருவர்) தம் சீடர்களான கோரக்கர், கரூவூரார், கொங்கணர் போன்ற சித்தர்கள் சூழ வருகை புரிந்து கன்னி பூசை செய்துள்ளதாக அறிகிறோம். பூசை தொடங்குமுன் தன சித்துக்களை பயன்படுத்தி, கமண்டல நீர் தெளித்து, ஒரு கல்லுக்கு உயிரளித்து 'கன்னிவாடி' எனக்கூறியபடி ஒரு கன்னிப்பெண்ணை உருவாக்கி பூசை செய்யத் தொடங்கினார்.  
போகரின் கன்னி பூசை நிறைவுறும் முன்பு அன்னை புவனேஸ்வரி அம்மன் கடும் சினமுற்று போகர் முன் தோன்றினாள். தன சினத்தை போகருக்கு உணர்த்தி கன்னிப்பெண்ணை மீண்டும் கல்லாக மாற்றினாள். இது மட்டுமல்லாமல் போகருக்கு சாபம் கொடுத்தாள். போகர் இந்த சாபத்தால் தவ வலிமை இழந்து முதுமையுற்று கன்னிவாடி மலை அடிவாரத்தில் அமைந்துள்ள தெத்துபட்டி இராஜகாளியம்மன் கோவிலுக்கு வந்து தவமியற்றினார். இவர் தவத்தை மெச்சி இராஜகாளியம்மன் போகர் முன் தோன்றி சாப நிவர்த்தியளித்தார்.  
பின்பு போகர் மீண்டும் தவ வலிமை திரும்பப் பெற்று மேற்கே சக்திகிரி (பழநிமலை) நோக்கிச் சென்று பழனி முருகனை வழிபட்டுள்ளார். போகர் முன் முருகன் தோன்றி போகரின் சாபத்தை முழுதாக நிவர்த்தி செய்தார். பின்பு போகர் மற்ற சித்தர்களுடன் கூடி ஆய்வு செய்து, நவபாசாணத்தால் ஆகிய முருகன் சிலையை வடித்தார். அச்சிலையை பழனி மலையில் நிறுவி மக்கள் வழிபட வகை செய்தார்.
# தெத்துப்பட்டி (கன்னிவாடி) இராஜகாளியம்மன் கோவில்

## ராஜகாளியம்மன் தல வரலாறு

### சிலப்பதிகாரம்

மதுரை மீதும், பாண்டியன் நெடுஞ்செழியன் மீதும் கண்ணகி சாபம் இட்டதால் மதுரை தீ பிடித்து எரிந்ததாக சிலப்பதிகாரத்தில் இளங்கோ அடிகள் கூறியுள்ளார். அதன்படி நெடுஞ்செழியன் உயிர் துறந்தான். மதுரை நகர் தீப்பற்றி எரியும் போது அடுத்து என்ன செய்வது என தெரியாது கண்ணகி தெருவில் வருகிறாள். அப்போது மதுராபதித் தெய்வம் கண்ணகி முன் தோன்றி பூர்வஜென்ம வினையை உணர்த்தினாள். பின்னர் நெருப்பு தணிந்தது என கூறியுள்ளார்.
# தெத்துப்பட்டி (கன்னிவாடி) இராஜகாளியம்மன் கோவில்

## ராஜகாளியம்மன் தல வரலாறு

### போகர் ஓலைச்சுவடிக் குறிப்பு

போகர் ஓலைச்சுவடிக் குறிப்புகளின் படி மதுராபதி தெய்வம் என்று அறியப்படும் மதுரை காளி, கோவலன் கொலையுண்டது கண்டு பாண்டியன் அரண்மனை நோக்கிச் சென்று அங்கே செங்கோல் ஏந்திய பாண்டியனைக் கண்டாள். மதுராபதியாகிய இராஜகாளியம்மன் பாண்டியன் செங்கோலைத் தொட்டு நீதி கேட்ட போது, பாண்டிய மன்னன் மீனாட்சி சொக்கநாதர் ஆகிய தெய்வங்களின் பெயரை உச்சரித்து அபயம் கேட்டு கூக்குரலிட்டது கேட்டு மீனாட்சியும் சொக்கநாதரும் பாண்டியன் முன் தோன்றினர். இத்தெய்வங்கள் மதுரை காளியுடன் வாதிடத் தொடங்கினர். மதுரை காளி தன கடமையிலிருந்து எவ்வாறு தவறினாள் என்பது வாதம். மதுரை நகரின் காவல் தெய்வம், பாண்டிய வம்சத்தின் குல தெய்வம் ஆகிய இரண்டு பொறுப்புகளை ஏற்றுள்ள மதுரை காளி மதுரை நகரை தீயினின்று காக்கத் தவறியது தான் பிழை என்பது மீனாட்சி சொக்கநாதர் வைத்த வாதம்.  
பாண்டியன் அரண்மனை உள்ளே நுழையும் வரை கண்ணகி மானிடப்பெண். பாண்டிய மன்னன் ஊழ்வினைப் பயனாலும், கண்ணகியின் கற்பின் சக்தியாலும் அவள் காளியாகவே மாறிவிட்டதால் மதுரையை தீயினின்று காக்க இயலவில்லை' என்பது இதற்கு மதுர காளி வைத்தபதில் வாதம். சொக்கனாதனாகிய சிவன் இறுதியாக தொகுத்து சொன்ன தீர்ப்பு என்னவெனில், பாண்டிய மன்னன் தன கடமை தவறி கண்ணகி என்ற கற்புகரசியின் வாழ்வை அழித்தது மட்டுமல்ல தன்னையும் அழித்துக் கொண்டுள்ளான். எனவே அவனுக்கு மறுபிறவி உண்டு. மன்னன் தன கடைசி பிறவியில் காளி கோவில் கட்டி சாப நிவர்த்தி அடைவான். இது காலம் வரை மதுராபதி தெய்வமாகிய நீ குடியிருக்க கோவிலின்றி மதுரை மீனாட்சி கோவில் மேற்கு கோபுரத்தில் துயில் கொள்ள வேண்டும். இதன்படி இராஜகாளியம்மனுக்கு போகர் எழுப்பிய கோவிலில் மதுரை காளியாகிய மதுராபதி அரூப சக்தியாக உறைகிறாள் என்பது போகர் குறிப்பு.
# தெத்துப்பட்டி (கன்னிவாடி) இராஜகாளியம்மன் கோவில்

## வேண்டுதல்கள்

இங்கு திருமணம் தடை, குழந்தைப் பேறின்மை ஆகிய தடைகள் நீங்க வேண்டுதல்கள் வைக்கப்படுகின்றன.
# தெத்துப்பட்டி (கன்னிவாடி) இராஜகாளியம்மன் கோவில்

## நேர்த்திக்கடன்

வேண்டுதல்கள் நிறைவேறியதும் ஆதிராஜகாளியம்மனுக்கு சாம்பிராணி தைலம் பூசப்பட்டு அபிசேகம் செய்து நேர்த்திக்கடன் செலுத்துகின்றனர்.
# தெத்துப்பட்டி (கன்னிவாடி) இராஜகாளியம்மன் கோவில்

## திருவிழா

இராஜகாளியம்மன் கோவிலில் செங்கோல் பெறும் விழா, ஆடி பதினெட்டு சித்தர்கள் விழா, பவுர்ணமி பூசை, ஆடிவெள்ளி திருவிளக்குபூஜை, நவராத்திரி கலைவிழா, விஜயதசமி, தமிழ்ப் புத்தாண்டு விழா, அன்னதானம், குருப்பெயர்ச்சி, சனிப்பெயர்ச்சி, ராகு-கேது பெயர்ச்சி, ஆகிய திருவிழாக்கள் சிறப்பாக நடக்கின்றன .
# மரப்பாச்சி பொம்மைகள்

**மரப்பாச்சி பொம்மைகள்** (Marapachi Dolls) என்பன தென்னிந்தியாவில் நவராத்திரி பண்டிகையின் போது கொலுவில் வைக்கப்படும் மரப்பொம்மைகள் ஆகும். இவை குறிப்பாக செஞ்சந்தன மரம், முள்ளிலவு மரம், ஊசியிலை மரம் போன்றவற்றால் செய்யப்படும் பாரம்பரிய பொம்மைகள் ஆகும். இவை பொதுவாக ஆண் மற்றும் பெண் நிர்வாண வடிவில் ஜோடிகளாக செய்யப்பட்ட பொம்மைகள் ஆகும். இந்த இணை பொம்மைகள் நவராத்திரி கொலுவின்போது அலங்கரித்து வைக்கப்படும். இவை சிறப்பாக செதுக்கப்படும் இடங்களில் திருப்பதியும் ஒன்றாகும். திருப்பதியில் இந்த பொம்மைகள் ஏழுமலையானையும் அவரது துணைவியாரையும் பிரதிநிதித்துவம் செய்வதாகக் கூறப்படுகிறது. இவை கொண்டப்பள்ளியில் ராஜா ராணி பொம்மையாகவும் செய்யப்பட்டு தவறாமல் கொலுவில் வைக்கப்படுகின்றன.  
மரப்பாச்சி பொம்மைகள் பாரம்பரியமாக தாயிடமிருந்து மகளுக்கு சீதனமாக வழங்கப்பட்டு, அதைக்கொண்டு மகள் தன் வீட்டில் பொம்மை கொலு வைப்பது வழக்கம். தென்னிந்தியாவில் பின்பற்றப்படும் ஒரு குறிப்பிட்ட பழக்கமானது, புதிதாக திருமணமான தம்பதிகள் தங்கள் குழந்தைகளுக்கு விளையாடுவதற்கு மராபாச்சி பொம்மைகளை பரிசாக அளிப்பதாகும்.
குழந்தைகளுக்கு பரிசாக அளிக்கப்படும் செஞ்சந்தன மரத்தால் செய்யப்பட்ட மரப்பாச்சி பொம்மைகள் மருத்துவ தன்மையுடன் விளங்குவதாக கருதப்படுகின்றன. குழந்தைகள் அவற்றை வாயில் வைத்து சப்பும்போது அதன் மருத்துவ குணங்கள் உடலுக்கு நன்மை செய்வதாக நம்புகின்றனர்.
# மத்தாடு

**மத்தாடு** என்பது சிறுமியர் ஆடும் விளையாட்டுகளில் ஒன்று.  
தயிர் கடையும்போது மத்து வலப்புறமும் இடப்புறமும் சுழலும். பருப்புக் கடையும்போதும், கீரைக் கடையும்போதும் மத்து சட்டிக்குள் வட்டமிடும். இப்படி மத்து சுழல்வது போலச் சுழன்றாடுவது மத்தாடு விளையாட்டு.  
சிறுமியர் வட்டமாக நின்று தோளைப் புடைத்துக்கொண்டு மத்தைப் போலச் சுழன்றாடி வருவர்; பாட்டுப் பாடிக்கொண்டு விளையாடுவர். சங்ககாலத்தில் இதுபோலப் பெரியவர்கள் ஆடுவதைத் துணங்கை என்றனர்.  
;இக்காலச் சிறுமியர் பாடல்
:சோளச் சோளக் காட்டிலே
:சோளம் அடிக்கிற வீட்டிலே
:பந்தடி பந்தடி மீனாளே
:பதக்குச் சோளம் நான் தாரேன்
:சின்னச் சின்ன மூக்குத்தி
:சித்தப்பா போட்ட மூக்குத்தி
:அத்தை போட்ட மூக்குத்தி
:அரைப்பணத்து மூக்குத்தி
:கல்யாண வாசலிலே
:கண்டெடுத்த மூக்குத்தி
:சீமந்த வாசலிலே
:தேடித் தந்த மூக்குத்தி
இப்படியெல்லாம் பாட்டு நீளும்.
# காழ்

**காழ்** (*xylem*) என்பது கலன் தாவரங்களில் காணப்படும் கொண்டுசெல்லல் இழையங்களில் ஒன்றாகும். (மற்றையது *உரியம்*). காழ் இழையம் நீர், கனியுப்பு என்பவற்றைக் கடத்தும்.
# காழ்

## கட்டமைப்பு

காழ் இழையம் அதன் கட்டமைப்பில் நான்குவகையான கலங்களைக் கொண்டிருக்கும்.. அவற்றின் வடிவத்தைக் கொண்டு கலன் மூலகத்தையும், குழற்போலியையும் வேறுபடுத்தலாம். கலன் மூலகம் விட்டம் கூடிய குட்டையான இறந்த கலமாகும். இவை ஒன்றன் மேலொன்று அடுக்கப்பட்டு, குறுக்குச் சுவர் அழிவடைந்து நீண்ட தொடர்ச்சியான காழ்க்கலன் உருவாகும். காழ்க்கலன் மூலகம் பூக்கும் தாவரங்களில் மாத்திரம் காணப்படும் கட்டமைப்பாக உள்ளது. குழற்போலிகள் கூர்ப்பில் முன்னரே உருவான நீர் கடத்தும் கல வகைகளாகும். இவை நார்களை ஒத்த கட்டமைப்பைக் கொண்டுள்ளன. இவற்றுக்கிடையே குழிகள் மூலம் நீர் கடத்தப்படுகின்றது. அனைத்து கலன் தாவரங்களிலும் குழற்போலிகள் உள்ளன. குழற்போலிக் கலங்கள் அதிகளவான குழிகளைக் கொண்ட நீண்ட முனை கூம்பிய இறந்த கலங்களாகும்.  
காழில் நார்கள் கட்டமைப்பு ஆதாரம் வழங்கும் இறந்த கலங்களாக உள்ளன. புடைக்கலவிழையக் கலங்கள் நிரப்பும் இழையமாகவும், உணவுச் சேமிப்பாகவும், ஆரை வழி நீர்க்கடத்தலுக்காகவும் உள்ளது. காழில் புடைக்கலவிழையத்தைத் தவிர ஏனைய மூன்று கல வகைகளும் இறந்த கலங்களாகும்.  
காழின் உற்பத்தியின் அடிப்படையில் இரு வகையான காழிழையங்கள் உள்ளன:
- **முதற் காழ்** (Primary xylem): இது தாவரத்தில் உச்சிப் பிரியிழையத்திலிருந்து தோற்றுவிக்கப்படும் முதலிழையத்தைச் சார்ந்த கலனிழைய வகை ஆகும். துணை வளர்ச்சி நடைபெறாத தாவரங்களில் முதற்காழ் மாத்திரமே நீரைக் கடத்தும்.
- **துணைக் காழ்** (Secondary xylem): தாவரத்தில் கலன் மாறிழையத்திலிருந்து தோற்றுவிக்கப்படும் காழ் வகையாகும். இது தாவரத் துணையிழையத்தின் வகைகளில் ஒன்றாகும். இது தாவரத் தண்டின் விட்டத்தை அதிகரிக்கக் காரணமாகும் இழையமாகும். துணை வளர்ச்சி உடைய மரங்களிலும் தடித்த தண்டுடைய செடிகளிலும் துணைக் காழ் உருவாகின்றது. காழ் உள்ளாதியானதால் துணைக்காழ் உருவாக்கப்பட்டு வர பழைய துணைக் காழிழையமும், முதற்காழும் தண்டின் மையத்தில் அழுத்தப்பட்டுத், தடிப்படைந்து வைரமான மரம் உருவாகும். இப்பகுதியே தளபாட உற்பத்திக்காகப் பயன்படுத்தப்படுகின்றது.
# காழ்

## தொழில்கள்

- பிரதான தொழில்: வேரில் உறிஞ்சப்படும் நீரையும் கனிமம்\கனியுப்புக்களையும் மேல் நோக்கிக் கொண்டு செல்லல் காழின் பிரதான தொழிலாகும். ஒளித்தொகுப்பாலும், ஆவியுயிர்ப்பாலும் தாவரத்தின் மேற்பாகங்களில் (இலை, தண்டு) தொடர்ச்சியாக நீர் இழக்கப்படுவதால் அதனை ஈடு செய்ய காழினூடாக மேல் நோக்கி நீரைக் கொண்டு செல்லல் அத்தியாவசியமானதாகும். வேரில் உறிஞ்சப்படும் பொட்டாசியம், இரும்பு, மக்னீசியம் போன்ற உலோக அயன்களும், நைத்திரேற்று, பொஸ்பேற்று ஊட்டச்சத்துக்களும் கரைசல் நிலையில் காழினூடாகவே கொண்டு செல்லப்படுகின்றன.
- கட்டமைப்பு ஆதாரம் வழங்கல்: காழில் இலிக்னின் துணைச்சுவர் படிவுள்ளதாலும், காழிலுள்ள நார்களினாலும், அதன் பிரதான தொழிலுக்கு மேலதிகமாகக் கட்டமைப்பு ஆதாரமாகவும் காழ் இழையம் உள்ளது.
# காழ்

## காழில் நீரைக் கடத்த உதவும் விசைகள்

காழில் நீரைப் புவியீர்ப்புக்கு எதிராக மேல் நோக்கிக் கொண்டு செல்லப் பல விசைகள் பங்களிக்கின்றன. காழில் பிரதான கடத்தும் கலங்கள் இறந்தவையென்பதால் காழில் நீர்க்கடத்தலுக்கு தாவரத்தின் அனுசேப சக்தி பயன்படுத்தப்படுவதில்லை. எனவே காழில் நீர் உயிர்ப்பற்ற கொண்டுசெல்லல் முறையிலேயே பின்வரும் விசைகளின் உதவியுடன் நடைபெறுகின்றது:
- **ஆவியுயிர்ப்பு இழுவை**: தாவரத்தின் இலைகளில் ஆவியுயிர்ப்பு மூலம் தொடர்ச்சியாக நீர் இழக்கப்படுவதால், அங்கு கரையச் செறிவு அதிகரித்து நீரழுத்தம் குறைவடைகின்றது. வேரில் நீரழுத்தம் அதிகமென்பதால் காழினூடாக நீர் நீரழுத்தம் கூடிய பகுதியிலிருந்து நீரழுத்தம் குறைந்த பகுதிக்குச் செல்கின்றது. ஆவியுயிர்ப்பு இழுவையே காழினூடாக நீர் மேல் நோக்கிக் கொண்டு செல்லலுக்குப் பங்களிக்கும் பிரதான விசையாகும். ஆவியுயிர்ப்பு இழுவையானது கிணற்றிலிருக்கும் நீரை பம்பி மூலம் மேலே இழுத்தலுக்கு ஒப்பானது. இங்கு இழுவைக்குத் தேவையான சக்தியை ஆவியுயிர்ப்பு வழங்குகின்றது. நீரின் பிணைவு விசை ஆவியுயிர்ப்பு இழுவையினால் மேலிழுக்கப்படும் தொடர்ச்சியான நீர் நிரல் உடைவடையாமல் காக்க உதவுகின்றது.
- **வேரமுக்கம்**: ஈரமான மண்ணின் நீரழுத்தம் வேரின் நீரழுத்தத்தை விட அதிகமாகும். எனவே பிரசாரணத்தினால் நீர் வேரினுள் உட்புகுவதால் ஏற்படும் விசை காரணமாக வேரமுக்கம் உருவாகின்றது. வேரமுக்கம் மிகவும் அதிகமானால் நீர் இலைகளினூடாகக் கசிவடையலாம்.
- **மயிர்த்துளை விசை**: நீரின் ஒட்டற்பண்பு காரணமாக மயிர்த்துளைக் குழாய்களினூடாக எந்தவொரு உந்துதலும் இன்றி நீர் மேலெழலாம். இங்கு காழின் கலன் மூலகங்களும், குழற்போலிகளும் அவற்றின் மிகச்சிறிய விட்டம் காரணமாக மயிர்த்துளைக் குழாய்களாகச் செயற்படுகின்றன. எனினும் காழில் நீர்க்கடத்தலில் மயிர்த்துளை விசை குறைவான பங்களிப்பையே புரிகின்றது.
# மதிலொட்டி

**மதிலொட்டி** சிறுவர் விளையாட்டுகளில் ஒன்று.  
இது உல்லாச விளையாட்டு. இதில் வெற்றியோ தோல்வியோ இல்லை. இந்த வேடிக்கை விளையாட்டை சிறுவர்கள் விளையாடும்போது பெரியவர்கள் விரும்பிப் பார்த்து மகிழ்வர்.
# மதிலொட்டி

## ஆடும் முறை

விளையாடும் சிறுவர்கள் இரண்டு அணிகளாகப் பிரிவர். ஆள்மேல் ஏறினால் தாங்கக்கூடிய இணையான நிலையினர் மாறி மாறி இரு அணிகளிலும் இடம் பெறுவர். முதலில் ஒரு அணியிலுள்ள வலிமையானவர் ஒரு சுவரை (மதிலை) ஊன்றிப் பிடித்துக்கொண்டு நிற்பார். பின்னர் அடுத்த வலிமையாளர் அவரது இடுப்பைப் பிடித்துக்கொண்டு நிற்பார். அந்த அணியிலுள்ள மற்றவர்கள் ஆள்தாங்கும் வலிமை வரிசையில் முன்னுள்ளவர் இடுப்பைப் பிடித்துக்கொண்டு நிற்பர்.
இவ்வாறு ஆள் தாங்குவோர் தொடர் அமையும்.  
அடுத்த அணியினர் அந்த அணியினர் முதுகில் ஏறிச் சென்று முதலாமவர் சுவரைப் பற்றி நிற்க அவரது அணியிலுள்ள ஏனையோர் அடுத்தவர் அடுத்தவர் முதுகில் தன் முன்னே உள்ள தன் அணியினரின் இடுப்பைப் பிடித்துக்கொண்டு நிற்பர். எல்லாரும் எல்லார்மீதும் ஏறி நின்றதும் ஆள் தாங்கும் அணியினர் தம் உடலை மெதுவாக ஆட்டுவர். மேலே நிற்பவர் யாரும் விழாவிட்டால் சற்று வேகமாக ஆட்டுவர். இப்படி ஒருவர் விழும்வரை ஆட்டுவர். ஒருவர் விழுந்தால் அனைவரும் விழ நேரும். அல்லது தொடர் அறுபடும். எது நிகழ்ந்தாலும் அடுத்த ஆட்டம் தொடங்கும். அடுத்த ஆட்டத்தில் ஆள்தாங்கும் அணி ஆளேறும் அணியாக மாறும்.
# மந்தி ஓட்டம்

**மந்தி ஓட்டம்** சிறுவர் விளையாட்டுகளில் ஒன்று.  
மந்திக் குரங்கால் முழங்காலை நேராக நிமிர்த்த முடியாது. சிறுவர் தம் கால்களை நிமிர்த்த முடியாதவாறு பிணைத்துக்கொண்டு ஓடுவது மந்தி ஓட்டம். முதலில் நாக்குந்தலாகக் குந்தித் தம் இரு கைகளையும் தம் இரு கால்களுக்கு இடையில் விட்டு வெளிப்புறமாக எடுத்து முன்புறம் கோத்துக்கொண்டு அமர்வர். இப்படி அமர்ந்துகொண்டு தத்தும்போது முழங்கால்களை நிமிர்த்த முடியாது. பள்ளிகளில் இது போட்டி விளையாட்டாக நடத்தப்படுவது உண்டு. யார் முதலில் இவ்வாறு தத்தியோடி உத்திக் கோட்டைத் தொடுகிறாரோ அவருக்கு முதலிட வெற்றி.
# மந்திக் குஞ்சு

**மந்திக்குஞ்சு** சிறுவர் விளையாடும் விளையாட்டுகளில் ஒன்று.
# மந்திக் குஞ்சு

## விளையாடும் முறை

இது மந்தி ஓட்டம் போலவே ஆனால் இரு அணிகளாகப் பிரிந்து விளையாடப்படும்.  
ஒவ்வொரு அணியிலும் ஒருவர் மந்திக்குஞ்சு. அந்தக் குஞ்சு ஒரு உத்திக்கோட்டிலிருந்து மற்றொரு உத்திக்கோட்டுக்குச் சென்று தொடவேண்டும். எந்தக் குஞ்சு முதலில் உத்திக்கோட்டைத் தொடுகிறதோ அந்த அணி வெற்றி பெற்றதாய்க் கருதப்படும்.  
மந்திக்குஞ்சை எதிர் அணியினர் தொடுவர். குஞ்சு அணி தன் குஞ்சை எதிர் அணி தொட விடாமல் பாதுகாக்கும். தன் குஞ்சைப் பாதுகாப்பதிலும், எதிரணிக் குஞ்சைத் தொடுவதிலும் அணிகள் போட்டியிடுவது சுவையாக இருக்கும்.
# உலங்கு வானூர்தி நிலையங்கள் உள்ள நாடுகளின் பட்டியல்

சி.ஐ.ஏ உலக தகவல்புத்தகத்தின் படி தொகுக்கப்பட்ட உலங்கு வானூர்தி நிலையங்களின் எண்ணிக்கை அடிப்படியிலான நாடுகளின் பட்டியல்  
| *உலகம்* | 3,825 | 34,395 |
| --- | --- | --- |
| 11 |  |  |
| 1 |  |  |
| 2 |  |  |
| 53 |  |  |
| 2 |  |  |
| 1 | 2100 |  |
| 1 |  |  |
| 1 |  |  |
| 1 |  |  |
| 1 |  |  |
| 1 |  |  |
| 1 |  |  |
| 5 |  |  |
| 13 | 1255 |  |
| 3 |  |  |
| 3 |  |  |
| 6 |  |  |
| 1 |  |  |
| 1 |  |  |
| 12 | 2350 |  |
| 48 | 160 |  |
| 2 |  |  |
| 1 |  |  |
| 9 |  |  |
| 1 |  |  |
| 2 |  |  |
| 6 |  |  |
| 1 |  |  |
| 1 |  |  |
| 1 |  |  |
| 99 | 6860 |  |
| 1 | 750 |  |
| 1 |  |  |
| 1 |  |  |
| 3 |  |  |
| 25 | 672 |  |
| 9 |  |  |
| 9 |  |  |
| 5 |  |  |
| 40 | 247 |  |
| 64 |  |  |
| 19 |  |  |
| 21 |  |  |
| 3 |  |  |
| 6 |  |  |
| 15 | 940 |  |
| 1 |  |  |
| 3 |  |  |
| 22 |  |  |
| 510 |  |  |
| 2 |  |  |
| 4 |  |  |
| 2 |  |  |
| 1 |  |  |
| 2 |  |  |
| 3 |  |  |
| 1 | 343 |  |
| 1 |  |  |
| 1 |  |  |
| 1 |  |  |
| 1 |  |  |
| 1 |  |  |
| 8 |  |  |
| 27 | 750 |  |
| 4 |  |  |
| 1 |  |  |
| 1 |  |  |
| 3 |  |  |
| 20 |  |  |
| 3 |  |  |
| 2 |  |  |
| 1 |  |  |
| 2 |  |  |
| 7 |  |  |
| 1 |  |  |
| 3 |  |  |
| 50 |  |  |
| 9 |  |  |
| 2 |  |  |
| 2 |  |  |
| 1 |  |  |
| 3 |  |  |
| 1 | 577 |  |
| 9 |  |  |
| ஸ்பார்ட்லி தீவுகள் | 3 |  |
| 5 |  |  |
| Svalbard | 1 |  |
| 2 |  |  |
| 1 |  |  |
| 7 |  |  |
| 30 |  |  |
| 4 |  |  |
| 8 |  |  |
| 20 |  |  |
| 1 |  |  |
| 7 |  |  |
| 5 |  |  |
| 11 | 1,100 |  |
| 2,575 | 14,296 |  |
| 4 |  |  |
| 1 | } |  |
# த வேர்ல்டு ஃபக்ட்புக்

**த வேர்ல்டு ஃபக்ட்புக்** (*The World Factbook*, ஐ.அஸ்.அஸ்.என். ) அல்லது **சி.ஐ.ஏ. உலகத் தகவல் புத்தகம்** என்பது ஐக்கிய அமெரிக்காவின் நடுவண் ஒற்று முகமையின் மூலம் ஆண்டுதோறும் வெளியிடப்படும் ஒரு தொகுப்புப் புத்தகமாகும். இதன் அச்சுப் பிரதிகள் தேசிய தொழில்நுட்ப தகவல் சேவை(அமெரிக்க) மற்றும் அரசு அச்சு அலுவலகத்திலும்(அமெரிக்க) கிடைக்கிறது. மேலும் ஸ்கைஹார்ஸ் போன்ற இதர பதிப்பக நிறுவனங்களிலும் கிடைக்கிறது. பயனர்கள் எளிதில் தரவிறக்கிப் பயன்படுத்த இணையத்திலும் இதன் மென்பிரதி கிடைக்கிறது. இப்புத்தகம் பொதுவாக மக்கள் வகைப்பாடு, புவியியல், தகவல்தொடர்பியல், அரசாங்கம், பொருளியல், மற்றும் அமெரிக்கா உட்பட இராணுவம் பற்றிய தகவல்களைக் கொண்டிருக்கிறது. ஐக்கிய அமெரிக்க அரசின் தேவைகளுக்காக தகுந்த முறையில் இந்த தகவல்களைத் திரட்டப்பட்டு காப்புரிமையின்றி பொதுக் களத்தில் வைக்கப்படுகிறது. தற்போது இரண்டு வாரத்திற்குவொரு முறை இணையதளம் புதுப்பிக்கப்படுகிறது.
# த வேர்ல்டு ஃபக்ட்புக்

## பதிப்புரிமை

பொதுக் களத்தில் வைக்கப்பட்டுள்ளதால், இப்புத்தகத்திற்கு பதிப்புரிமை இல்லை. அதனால் இதன் தகவல்களை யாரும் பயன்படுத்தவோ, மேம்படுத்தி பயன்படுத்தையோ தடையில்லை. இருந்தாலும் இப்புத்தகத்தின் பெயரை மேற்கோளில் சுட்டிக்காட்ட விரும்புகிறது. 1949 நடுவண் ஒற்று முகமை சட்டப்படி, இதன் உத்தியோகப்பூர்வ முத்திரையை அனுமதியின்றி பயன்படுத்தக் கூடாது.
# த வேர்ல்டு ஃபக்ட்புக்

## பன்னாட்டுத் தரப்புத்தக எண்கள்

பன்னாட்டுத் தரப்புத்தக எண் பட்டியல்கள்  
; அரசு பதிப்புகள்:
- 2000:
- 2001:
- 2002:
- 2003:
- 2004:
- 2005:
- 2006:
- 2007:
- 2008:
- 2009:
- 2010:  
; பொடொமக்(Potomac) மறுபதிப்புகள்:
- 2000 (1999):
- 2001 (2000):
- 2002 (2001):
- 2003 (2002):
- 2004 (2003):
- 2005 (2004):
- 2006 (2005):
- 2007 (2006):
- 2008 (2007):
- 2009 (2008):
- 2010 (2009):
- 2011 (2010):  
; ஸ்கைஹார்ஸ் பதிப்பகத்தின் மறுபதிப்புகள்:
- 2008 (2007):
- 2009 (2008):
- 2010 (2009):
- 2011 (2010):
# பிரம்மகுப்தரின் வாய்பாடு

யூக்ளீடிய வடிவவியலில் **பிரம்மகுப்தரின் வாய்ப்பாடு** என்பது (*Brahmagupta's formula*) வட்ட நாற்கரத்தின் பரப்பளவு காணும் வாய்ப்பாடு ஆகும். ஒரு வட்ட நாற்கரத்தின் பக்கங்களின் நீளங்கள் தரப்பட்டிருக்கும் போது இவ்வாய்ப்பாட்டைப் பயன்படுத்தி அந்த வட்ட நாற்கரத்தின் பரப்பைக் காணலாம்.
# பிரம்மகுப்தரின் வாய்பாடு

## அடிப்படைப் படிவம்

பிரம்மகுப்தரின் வாய்ப்பாட்டின் எளிமையானதும் எளிதில் மனதில் பதியக்கூடியதுமான படிவம், *a*, *b*, *c*, *d* -ஐ பக்க நீளங்களாகக் கொண்ட வட்ட நாற்கரத்தின் பரப்பைத் தருகிறது:  
: <math>K=\sqrt{(s-a)(s-b)(s-c)(s-d)}</math>  
இங்கு *s*, நாற்கரத்தின் அரைச்சுற்றளவு.  
: <math>s=\frac{a+b+c+d}{2}\cdot</math>  
:<math>s-a= \frac{-a+b+c+d}{2}</math>
:<math>s-b= \frac{a-b+c+d}{2}</math>
:<math>s-c= \frac{a+b-c+d}{2}</math>
:<math>s-d= \frac{a+b+c-d}{2}</math>  
இவ்வாய்ப்பாடு முக்கோணத்தின் பரப்பு காணும் ஹீரோனின் வாய்ப்பாட்டின் பொதுமைப்படுத்தப்பட்டப் படிவமாக அமைகிறது. பிரம்மகுப்தரின் வாய்ப்பாட்டில் **d** -ன் மதிப்பு பூச்சியத்தை நெருங்குவதாக எடுத்துக் கொண்டால் ஹீரோனின் வாய்ப்பாடு கிடைக்கும். அதாவது ஒரு பக்கத்தின் நீளம் பூச்சியமாக உள்ள நாற்கரமாக முக்கோணத்தைக் கொள்ளலாம்.
# பிரம்மகுப்தரின் வாய்பாடு

## நிறுவல்

இப்பகுதியில் உள்ள படத்தில் தரப்பட்டுள்ள வட்ட நாற்கரத்தின் அளவுகளுக்கான குறியீடுகள் பரப்பு காணும்போது பயன்படுத்தப்படுகின்றன.  
வட்ட நாற்கரம் ABCD -ன் பரப்பு  
:<math>= \triangle ADB</math> -ன் பரப்பு+ <math>\triangle BDC</math> -ன் பரப்பு  
:<math>= \frac{1}{2}pq\sin A + \frac{1}{2}rs\sin C.</math>  
<math>ABCD</math>, ஒரு வட்ட நாற்கரம் என்பதால்:
:<math>\angle DAB = 180^\circ - \angle DCB.</math>  
:<math>\sin A = \sin C\,</math>  
: ஃ <math>\mbox{Area} = \frac{1}{2}pq\sin A + \frac{1}{2}rs\sin A</math>  
:<math>(\mbox{Area}) = \frac{1}{2}\sin A (pq + rs)</math>  
:<math>(\mbox{Area})^2 = \frac{1}{4}\sin^2 A (pq + rs)^2</math>  
:<math>4(\mbox{Area})^2 = (1 - \cos^2 A)(pq + rs)^2 = (pq + rs)^2 - \cos^2 A (pq + rs)^2.\,</math>  
<math>\triangle</math>*ADB* மற்றும் <math>\triangle </math>*BDC*, இரண்டின் பொதுப்பக்கம் DB-ன் மதிப்பைக் கொசைன் விதி மூலம் காண:  
:<math>DB = p^2 + q^2 - 2pq\cos A = r^2 + s^2 - 2rs\cos C. \,</math>  
:<math>\cos C = \cos( \pi - A) = -\cos A\,</math> (<math>A</math>, <math>C</math> மிகைநிரப்புக் கோணங்கள்.)  
இதனைப் பயன்படுத்த:  
:<math> p^2 + q^2 - 2pq\cos A = r^2 + s^2 +2rs\cos A. \,</math>  
உறுப்புகளை மாற்றித் தொகுக்க:  
:<math>2\cos A (pq + rs) = p^2 + q^2 - r^2 - s^2. \,</math>  
:<math>\cos A (pq + rs) = \frac{p^2 + q^2 - r^2 - s^2}{2}. \,</math>  
வர்க்கப்படுத்த:  
:<math>\cos ^2A (pq + rs)^2 = \frac{(p^2 + q^2 - r^2 - s^2)^2}{4}. \,</math>  
இதனைப் பரப்பு வாய்ப்பாட்டில் பிரதியிட:  
:<math>4(\mbox{Area})^2 = (pq + rs)^2 - \frac{1}{4}(p^2 + q^2 - r^2 - s^2)^2</math>  
:<math>16(\mbox{Area})^2 = 4(pq + rs)^2 - (p^2 + q^2 - r^2 - s^2)^2, \,</math>  
:<math>= (2(pq + rs) - p^2 - q^2 + r^2 +s^2)(2(pq + rs) + p^2 + q^2 -r^2 - s^2) \,</math>  
:<math>= ( (r+s)^2 - (p-q)^2 )( (p+q)^2 - (r-s)^2 ) \,</math>  
:<math>= (q+r+s-p)(p+r+s-q)(p+q+s-r)(p+q+r-s). \,</math>  
<math>S = \frac{p+q+r+s}{2},</math> என எடுத்துக் கொண்டால்  
:<math>16(\mbox{Area})^2 = 16(S-p)(S-q)(S-r)(S-s). \,</math>  
:<math>(\mbox{Area})^2 = (S-p)(S-q)(S-r)(S-s). \,</math>  
வர்க்கமூலம் காண:  
:<math>\mbox{Area} = \sqrt{(S-p)(S-q)(S-r)(S-s)}.</math>
# பிரம்மகுப்தரின் வாய்பாடு

## மாற்றுப் படிவம்

இவ்வாய்ப்பாட்டின் மற்றொரு படிவம்:  
: <math>K=\frac{\sqrt{(a^2+b^2+c^2+d^2)^2+8abcd-2(a^4+b^4+c^4+d^4)}}{4}\cdot</math>
# பிரம்மகுப்தரின் வாய்பாடு

## மாற்றுப் படிவம்

### நிறுவல்

பரப்பு காணும் வாய்பாடின் பொதுப் படிவம்:  
: <math>K=\sqrt{(s-a)(s-b)(s-c)(s-d)}</math>  
:<math>s-a= \frac{-a+b+c+d}{2}</math>
:<math>s-b= \frac{a-b+c+d}{2}</math>
:<math>s-c= \frac{a+b-c+d}{2}</math>
:<math>s-d= \frac{a+b+c-d}{2}</math> இம்மதிப்புகளைப் பரப்பு வாய்பாடில் பிரதியிட:  
: <math>K=\sqrt{(\frac{-a+b+c+d}{2})(\frac{a-b+c+d}{2})(\frac{a+b-c+d}{2})(\frac{a+b+c-d}{2})}</math>
: <math>=\frac{1}{4}\sqrt{(-a+b+c+d)(a-b+c+d)(a+b-c+d)(a+b+c-d)}</math>
: <math>=\frac{1}{4}\sqrt{[(c+d)-(a-b)][(c+d)+(a-b)][(a+b)-(c-d)][(a+b)+(c-d)]}</math>
: <math>=\frac{1}{4}\sqrt{[(c+d)^2-(a-b)^2][(a+b)^2-(c-d)^2]}</math>
: <math>=\frac{1}{4}\sqrt{[(c^2+d^2-a^2-b^2+2ab+2cd][(a^2+b^2-c^2-d^2+2ab+2cd]}</math>
: <math>=\frac{1}{4}\sqrt{[(2ab+2cd)-(a^2+b^2-c^2-d^2)][(2ab+2cd)+(a^2+b^2-c^2-d^2)]}</math>
: <math>=\frac{1}{4}\sqrt{(2ab+2cd)^2-(a^2+b^2-c^2-d^2)^2}</math>
: <math>=\frac{1}{4}\sqrt{[(4a^2b^2+4c^2d^2+8abcd)-(a^4+b^4+c^4+d^4+2a^2b^2-2a^2c^2-2a^2d^2-2b^2c^2-2b^2d^2+2c^2d^2)}</math>
: <math>=\frac{1}{4}\sqrt{(2a^2b^2+2a^2c^2+2a^2d^2+2b^2c^2+2b^2d^2+2c^2d^2)+8abcd-(a^4+b^4+c^4+d^4)}</math>
: <math>=\frac{1}{4}\sqrt{(a^2+b^2+c^2+d^2)^2-(a^4+b^4+c^4+d^4)+8abcd-(a^4+b^4+c^4+d^4)}</math>
: <math>=\frac{1}{4}\sqrt{(a^2+b^2+c^2+d^2)^2+8abcd-2(a^4+b^4+c^4+d^4)}</math>
# பிரம்மகுப்தரின் வாய்பாடு

## வட்டத்துக்குள் அமையாத நாற்கரங்களுக்கு நீட்டிப்பு

வட்டத்துக்குள் அமையாத நாற்கரங்களின் பரப்பு காண்பதற்கு பிரம்மகுப்தரின் வாய்ப்பாட்டை நீட்டித்துக் கொள்ளலாம். இதற்கு நாற்கரங்களின் எதிர்க் கோணங்களின் அளவுகளைக் கருத்தில் கொள்ளல் வேண்டும்.  
: <math>K=\sqrt{(s-a)(s-b)(s-c)(s-d)-abcd\cos^2\theta}</math> இது பிரெட்ஷ்னீடரின் வாய்ப்பாடாகும்.  
இங்கு θ, நாற்கரத்தின் ஏதேனும் ஒரு சோடி எதிர்க் கோணங்களின் கூட்டுத்தொகையில் பாதி. இரண்டு சோடி எதிர்க் கோணங்களில் எந்த சோடியை வேண்டுமானாலும் எடுத்துக் கொள்ளலாம். ஏனெனில் மற்றொரு சோடி எதிர்க்கோணங்களின் கூட்டுத்தொகையில் பாதியானது, (180- θ) -ஆக இருக்கும். cos(180°&nbsp;&minus;&nbsp;θ) = &minus;cosθ, cos<sup>2</sup>(180°&nbsp;&minus;&nbsp;θ) = cos<sup>2</sup>θ.  
தரப்பட்ட பக்க நீளங்களைக் கொண்ட நாற்கரங்களிலேயே வட்ட நாற்கரங்கள் தான் மீப்பெரு பரப்புடையவை.  
பொது நாற்கரங்களின் பரப்பு வாய்ப்பாட்டிலிருந்து வட்ட நாற்கரங்களின் பரப்பு காணும் வாய்ப்பாட்டைப் பெறுதல்:  
வட்ட நாற்கரங்களின் பண்பின்படி அதன் எதிர்க் கோணங்கள் மிகைநிரப்புக் கோணங்கள். எனவே அவற்றின் கூடுதல் 180°, இக்கூடுதலின் பாதியளவு 90°  
: ஃ <math>abcd\cos^2\theta=abcd\cos^2 \(90^\circ\)=abcd\cdot0=0, \,</math>  
எனவே பரப்பு வாய்ப்பாட்டில் இதைப் பிரதியிட வட்ட நாற்கரத்தின் பரப்பு காணும் பிரம்மகுப்தரின் வாய்ப்பாடு கிடைக்கிறது:  
:<math>K=\sqrt{(s-a)(s-b)(s-c)(s-d)}</math>  
ஜூலியன் கூலிட்ஜ் -ஆல் நிறுவப்பட்ட பொதுக் குவிவு நாற்கரங்களின் பரப்பு காணும் வாய்ப்பாடு:  
: <math>K=\sqrt{(s-a)(s-b)(s-c)(s-d)-\textstyle{1\over4}(ac+bd+pq)(ac+bd-pq)}\,</math>  
இங்கு *p* மற்றும் *q* -நாற்கரத்தின் மூலைவிட்டங்களின் நீளங்கள்.  
டாலமியின் தேற்றப்படி, ஒரு வட்ட நாற்கரத்திற்கு, <math>pq=ac+bd</math> -ஆக இருக்கும். இம்மதிப்பைப் பிரதியிட கூலிட்ஜின் வாய்ப்பாடு, பிரம்மகுப்தரின் வாய்ப்பாடாக மாறும்.
# பிரம்மகுப்தரின் வாய்பாடு

## தொடர்புள்ள பிற தேற்றங்கள்

- முக்கோணங்களின் பரப்பு காணும் ஹீரோனின் வாய்ப்பாடு - நாற்கரத்தின் பக்க நீளம் *d* = 0 எனக் கொள்வதால் கிடைக்கும் சிறப்பு வகை.
- பிரம்மகுப்தரின் பொது வாய்ப்பாட்டிற்கும் நீட்டிக்கப்பட்ட வாய்ப்பாட்டிற்கும் உள்ள தொடர்பு, கொசைன் விதியானது பித்தகோரஸ் தேற்றத்தின் நீட்டிப்பாக அமைதலுக்குச் சமமானது.
# பக்தி நாதம்

**பக்தி நாதம்** என்பது தமிழகத்திலிருந்து தமிழில் வெளிவரும் ஒரு ஆன்மீக மாத இதழ் ஆகும். இது அச்சு வடிவத்திலும் இணையத்தில் மின் இதழாகவும் படிக்கக் கிடைக்கின்றது. **பக்தி நாதத்தின்** ஆசிரியராக கவிஞர். கார்த்திகை மைந்தன் செயல்படுகிறார்.
# பக்தி நாதம்

## உள்ளடக்கம்

பக்தி நாதம் இதழில் ஆன்மீகச் செய்திகள், ஜோதிடம், இந்து மதப் பண்பாடுகள் மற்றும் கலாச்சாரக் கட்டுரைகள் முதலானவை வெளிவருகிறது. இந்த ஆன்மீக இதழ், தகவல்களை அளிக்கும் இதழாக இருப்பதோடு கற்றும் தருகிறது. சுயமாக ஜாதகம் கணிக்க, பஞ்சாங்கம் பார்க்க கற்றுக் கொள்ள உதவும் வகையில் கட்டுரைகள் வெளியிடப்படுகின்றன. ஆன்மீக தலங்களின் வரலாற்றுப் பின்னணி மற்றும் அறிவியல் பின்புலங்களை அறிந்து கொள்ள உதவும் கட்டுரைகள் வெளியிடப்படுகின்றன.
# பக்தி நாதம்

## வெளியிணைப்புகள்

பக்திநாதம்
# உரியம்

**உரியம்** (phloem) என்பது கலன்றாவரங்களில் சுக்குறோசு முதலான போசணைப் பதார்த்தங்களைக் கொண்டுசெல்லும் உயிருள்ள கலன்கள் ஆகும்., உரியத்தின் மூலம் ஒளித்தொகுப்பின் மூலம் தயாரிக்கப்பட்ட கரையக் கூடிய சேதனப் போசணைக் கூறுகளே கொண்டுசெல்லப்படுகின்றன.
# உரியம்

## கட்டமைப்பு

உரியம் ஒரு கூட்டு இழையமாகும். இது கடத்தலில் முக்கிய இடம்பெறும் நெய்யரிக்குழாய், நெய்யரித்தட்டு, மற்றும் உரிய புடைக்கலவிழையத்துடன், அதிலிருந்து விசேடப்படுத்தப்பட்ட கடத்தல் இழையத்திற்கு ஆதாரத்தை வழங்கும் தோழமைக் கலங்கள், கடத்தல் தொழிலுடன் மேலதிகமாக தாவரத்திற்கு ஆதாரத்தை வழங்கக்கூடிய வல்லருக்கலவிழையத்தினாலான உரிய நார்கள் என்பவற்றைக் கொண்டு காணப்படும்.  
- **நெய்யரிக்குழாய்களும் நெய்யரித்தட்டுக்களும்**: இவையே முக்கியமான கடத்தல் தொழிலைச் செய்கின்றன. ஒளிச்சேர்க்கை<nowiki/>யினால் இலைகளில் தொகுக்கப்படும் சுக்குரோசு போன்ற போசணைப் பொருட்களை தாவரத்தின் ஏனைய பகுதிகளுக்குக் கடத்தும். இவற்றின் உயிரணு<nowiki/>க்களின் முடிவில் துளைகள் காணப்படும்
# மினோவன் நாகரிகம்

**மினோவன் நாகரிகம் ** (Minoan civilization) கிரீட் தீவில் வளர்ந்தோங்கிய வெண்கலக் காலத்திய நாகரிகம் ஆகும். இது கிறிஸ்து பிறப்பிற்கு முந்தைய 27ஆம் நூற்றாண்டிலிருந்து 15ஆம் நூற்றாண்டு வரை தழைத்தோங்கியிருந்தது. இருபதாம் நூற்றாண்டின் துவக்கத்தில் பிரித்தானிய அகழ்வாராய்ச்சியாளர் ஆர்தர் ஈவான்சு இதைக் கண்டறிந்து வெளிப்படுத்தினார். புகழ்பெற்ற வரலாற்று ஆசிரியர் வில் துராண்ட் தமது வரலாற்று நூல் *த ஸ்டோரி ஆஃப் சிவிலைசேசன்*, பாகம் இரண்டில் குறிப்பிடுகையில் ஐரோப்பிய சங்கிலியில் இதுவே முதல் தொடுப்பு எனக் குறிப்பிட்டுள்ளார். கிரீட்டின் முதல் குடியேற்றம் கி.மு 128,000 இலேயே, மத்திய கற்காலத்தில், ஏற்பட்டிருக்கலாம் என மதிப்பிடப்படுகிறது. இருப்பினும், கி.மு 5000 ஆண்டுக்குப் பின்னரே மேம்பட்ட வேளாண்மைக்கான அறிகுறிகள் காணப்படுகின்றன.
# மினோவன் நாகரிகம்

## வரலாறு

புதிய கற்காலத்தைச் சேர்ந்த மினோவன் நாகரிகமானது கி.மு.7000 ஆம் ஆண்டளவிலேயே இருந்துள்ளதற்குச் சான்றுகள் உள்ளன. இந்த நாகரிகத்தில் விவசாயம் மெஸ்ஸர சமவெளியில் மேற்கொள்ளப்பட்டது.  
கிரீட்டில் வெண்கலக் காலம் கி.மு.2700 ஆம் ஆண்டளவிலேயே ஆரம்பமானது. கிறிஸ்துவிற்கு முன் மூன்றாவது நூற்றாண்டு காலப்பகுதியில் இத்தீவுகளில் இருந்த சில பிரதேசங்கள் வர்த்தகம் மற்றும் கைத்தொழிலின் மத்திய நிலையங்களாக மாறின. இது தொடர்ந்து தலைமை நடவடிக்கைகளில் பயிற்சி பெற்று, தங்கள் செல்வாக்கை விரிவுபடுத்த உயர் வகுப்பினருக்கு உதவியது. ஆரம்ப வெண்கலக் காலத்தில் (கி.மு.3500 முதல் கி.மு.2600 வரை) இருந்து கிரீட் மீது மினோன் நாகரிக மக்கள் பெருந்தன்மையையும் வாக்குறுதியையும் காட்டினர்.
# மினோவன் நாகரிகம்

## கலை

மினோவன் நாகரிகத்தைச் சேர்ந்த கலைப்படைப்புக்கள் ஹெரக்லியோன் அருங்காட்சியகத்தில் காட்சிக்கு உள்ளன. பல படைப்புக்கள் அழிந்துபோன போதிலும் மட்பாண்டங்கள், சுதை ஓவியங்களால் அலங்கரிக்கப்பட்ட இடங்கள், கல்லாலான சிற்பங்கள், முத்திரைக் கற்கள் என்பன இன்றும் இருக்கின்றன.
# மினோவன் நாகரிகம்

## கலை

### மண்பாண்டக் கைத்தொழில்

ஆரம்ப மினோவன் நாகரிகத்தில் பீங்கான்கள் சுருள்கள், முக்கோணங்கள், வளைந்த கோடுகள், சிலுவைகள், மீன்முள் பொன்ற கருப்பொருள்களிலேயே அமைந்திருந்தன. மத்திய மினோவன் நாகரிக காலத்தில் மீன், கணவாய், பறவைகள், மற்றும் அல்லிகள் போன்ற இயற்கைப் பொருட்களைப் பிரதிபலிக்கும் வடிவமைப்புக்கள் உருவாக்கப்பட்டன. மினோவன் நாகரிகத்தின் இறுதிக் காலப்பகுதிகளில் கணித ரீதியான படைப்புக்களும் உருவாக்கப்பட்டன.
# மினோவன் நாகரிகம்

## சமயம்

மினோவன் நாகரிக மக்கள் முதன்மையாகப் பெண் தெய்வங்களையே வழிபட்டனர். இது தாய்வழிச் சமயம் எனப்பட்டது.
# சென்னை மாகாணத்தின் மக்கள்தொகையியல்

## நகரங்கள்

| 1 | சென்னை(367,552) | சென்னை(405,848) | சென்னை(452,518) | சென்னை(509,346) | சென்னை(526,911) | சென்னை(777,481) |
| --- | --- | --- | --- | --- | --- | --- |
| 2 | திருச்சி (76,530) | திருச்சி(84,449) | திருச்சி(90,609) | மதுரை (105,984) | மதுரை (138,894) | மதுரை (239,144) |
| 3 | தஞ்சாவூர் (52,171) | மதுரை(73,807) | மதுரை(87,428) | திருச்சி(104,721) | திருச்சி(120,422) | திருச்சி(159,566) |
| 4 | மதுரை (51,987) | கோழிக்கோடு (57,085) | சேலம்(67,710) | கோழிக்கோடு (76,981) | கோழிக்கோடு (82,334) | கோவை (130,348) |
| 5 | பெல்லாரி(51,766) | தஞ்சாவூர் (54,745) | கோழிக்கோடு (66,078) | சேலம் (70,621) | கோவை (65,788) | சேலம்(129,702) |
| 6 | சேலம் (50,012) | நாகப்பட்டினம் (53,855) | பெல்லாரி (59,447) | கும்பகோணம் (59,673) | கும்பகோணம் (60,700) |  |
| 7 | நாகப்பட்டினம் (48,525) | பெல்லாரி (53,460) | நாகப்பட்டினம் (59,221) | பெல்லாரி (58,247) | தஞ்சாவூர் (59,913) |  |
| 8 | கோழிக்கோடு (48,338) | சேலம் (50,667) | தஞ்சாவூர் (54,390) | தஞ்சாவூர் (57,870) | நாகப்பட்டினம்(54,016) |  |
| 9 | கும்பகோணம்(44,444) | கும்பகோணம் (54,307) | கும்பகோணம் (54,307) | நாகப்பட்டினம் (57,190) | காக்கினாடா (53,348) |  |
| 10 | கோவை (35,310) | கோவை (38,967) | கோவை (46,383) | கோவை (53,080) | சேலம் (52,244) | } |
# ஸ்ரீ சாமராஜேந்திர விலங்கியல் தோட்டம்

**ஸ்ரீ சாமராஜேந்திர விலங்கியல் தோட்டம்** (*Sri Chamarajendra Zoological Gardens*) என்றழைக்கப்படும் **மைசூர் மிருகக்காட்சிசாலை** (*Mysore Zoo*) மைசூர் அரண்மனைக்கு அருகே அமைந்துள்ளது.
# ஸ்ரீ சாமராஜேந்திர விலங்கியல் தோட்டம்

## வரலாறு

இத்தோட்டம் 1892ல் 10 ஏக்கர் பரப்பளவில் "அரண்மனை மிருகக்காட்சிசாலை" என்ற பெயரில் துவங்கப்பட்டது.
}}
# பட்டுவளர்ச்சித்துறை பட்டுமலர்

**பட்டுவளர்ச்சித்துறை பட்டுமலர்** என்பது தமிழ்நாடுஅரசு பட்டு வளர்ச்சித்துறையினரால் வெளியிடப்படும் வேளாண்அறிவியல் தமிழ் திங்களிதழ். இதில் பட்டுப்புழு வளர்ப்பு சார்ந்த பல தகவல்கள், செய்திகள், தொழில் நுட்பங்கள், சந்தை நிலவரம், நிகழ்வுகள் குறித்த விபரங்கள் பயனுள்ள வகையில் விரிவாக குறிப்பிடப்பட்டுள்ளன.
இதன் பதிப்பை இந்த இணையதளத்திலும் காணலாம்.
# பட்டுவளர்ச்சித்துறை பட்டுமலர்

## வெளி இணைப்பு

- பட்டுமலர்
# விக்கிப்பீடியா:பங்களிப்பாளர் அறிமுகம்/வாசு

**வாசு**, தமிழ்நாட்டில் உள்ள தூத்துக்குடியைச் சேர்ந்தவர். பிட்ஸ், பிலானியில் பட்டப் படிப்பு முடித்துள்ளார். 2008 முதல் ஆங்கிலம், தமிழ் விக்கிப்பீடியாக்களில் கருநாடக இசை, படப்பிடிப்பு தொடர்பாக பங்களித்து வருகிறார். ஆங்கிலத்திலும் தமிழிலும் மேளகர்த்தா இராகங்களின் படிமங்களையும் ஜன்னிய இராகங்களின் படிமங்களையும் சேர்த்திருக்கிறார். இவற்றைத் தவிர, பல வகையான ஒளிப்படங்களையும் விக்கிமீடியா காமன்சில் பதிவேற்றியுள்ளார்.
# வஸ்தோக் ஏரி

**வஸ்தோக் ஏரி** (*Lake Vostok*, , "கிழக்கு ஏரி") என்பது அண்டார்க்டிக்காவின் மேற்பரப்புக்குக் கிட்டவாக கண்டுபிடிக்கப்பட்டுள்ள 140 இற்கும் அதிகமான பனியாற்றடி ஏரிகளில் மிகப் பெரியதாகும். இதன் மேலுள்ள பனி கிட்டத்தட்ட 400,000 ஆண்டுகளாக இருந்தாலும், ஏரியில் உள்ள நீர் 15 முதல் 25 மில்லியன் ஆண்டுகளாகத் தனிமைப்படுத்தப்பட்டிருக்கலாம் எனக் கருதப்படுகிறது.  
வஸ்தோக் ஏரி கிழக்கு அண்டார்க்டிக் பனிக்கட்டிப் படலத்தில் தெற்குக் குளிர் முனையில் உருசியாவின் வஸ்தோக் நிலையத்தின் கீழே அமைந்துள்ளது. இந்த நன்னீர் ஏரியின் மேற்பரப்பு பனிக்கட்டி மேற்பரப்பின் கீழே கிட்டத்தட்ட 4,000 மீட்டர்கள் (கடல் மட்டத்திற்குக் கீழே கிட்டத்தட்ட 500 மீ) ஆழத்தில் உள்ளது.  
உருசியாவின் ஆய்வாளர் குழு ஒன்று 2012 பெப்ரவரி 5 ஆம் நாள் பனி மேற்பரப்பைத் துளைத்து 3,768 மீ (12,400 அடி) நீள பனித்துளையை உருவாக்கி, வஸ்தோக் ஏரியின் மேற்பரப்பை எட்டியுள்ளதாக அறிவித்துள்ளனர். வஸ்தோக் ஏரியின் நன்னீரின் மாதிரிகளை 2012 ஆம் ஆண்டின் இறுதியில் அண்டார்க்டிக் கோடைக் காலம் ஆரம்பத்திலேயே சேகரிக்க முடியும் என நம்பப்படுகிறது. அதே வேளையில், ஏரியில் இருந்து நன்னீர் மாதிரிகளைச் சேகரிக்க தானியங்கி ஒன்றைக் கீழே அனுப்பவும் உருசியர்கள் தீர்மானித்துள்ளார்கள். பனிக்கட்டியின் கீழே உள்ள சூழ்மண்டலம் பல மில்லியன் ஆண்டுகளாக தனிமைப் படுத்தப்பட்டிருப்பதால் ஏரியின் நீர்ப்பகுதியில் வழக்கத்திற்கு மாறான உயிரினங்கள் அங்கு வாழலாம் எனவும் நம்பப்படுகிறது.
# பேசிக் (நிரல் மொழி)

***பேசிக் *** (BASIC) துவக்கத்தில் உருவாக்கப்பட்ட நிரல் மொழிகளில் ஒன்றாகும். தட்டச்சுக் கருவியை உள்ளடக்கிய கன்சோல் இரக கணினிகளில் முதன்முதலாக நிரல் மொழியாக பயன்படுத்தப்பட்டது. *பேசிக்* என்பது **B**eginner's **A**ll-purpose **S**ymbolic **I**nstruction **C**ode என்ற ஆங்கில சொற்றொடரின் முதல் எழுத்துக்களைக் கொண்டு அமைக்கப்பட்ட சுருக்கச் சொல்லாகும்.
# பேசிக் (நிரல் மொழி)

## வரலாறு

இதனை 1963ஆம் ஆண்டில் ஜான் கெமெனியும் தாமஸ் குர்ட்சும் கீழ்கண்ட எட்டு கொள்கைகளை பின்பற்றுமாறு வடிவமைத்தனர்:
1. புதியவர்களுக்கும் எளிதாக இருக்க வேண்டும்.
1. பொதுப்பயன் நிரல் மொழியாக இருக்க வேண்டும்.
1. பட்டறிவுபெற்ற நிரலாளர்களுக்கு கூடுதல் சிறப்புக்கூறுகளை சேர்க்கக் கூடுமானதாக இருக்க வேண்டும்.
1. ஊடாட வல்லதாக இருக்க வேண்டும்.
1. தெளிவான தோழமையான பிழை சுட்டும் செய்திகள்
1. சிறிய கணினிநிரல்களுக்கு விரைவான முடிவுகள்
1. கணினி வன்பொருள் குறித்த எந்த அறிவும் தேவைப்படாதிருத்தல்
1. பயனர் இயக்குதளத்தை தொகுப்பதை தடுப்பது.  
இதனை உருவாக்கியோர் நிரலாளர்கள் தங்கள் மொழியை பயன்படுத்த ஆர்வம் கொள்வதற்காக இதற்கான நிரல்மொழிமாற்றியை இலவசமாக வழங்கினர். இதனை அடுத்து பெருமளவில் பல நிரல்மொழிமாற்றிகள் உருவாக்கப்பட்டன.
# நுஸ்லி வாடியா

**நஸ்லி வாடியா** (*Nusli Wadia*) ஒரு இந்தியத் தொழிலதிபர். பாம்பே டையிங், பிரிட்டானியா இண்டஸ்ட்ரியஸ் ஆகிய குழுமங்களின் தலைவரான நஸ்லி வாடியா பார்சி சமூகத்தைச் சேர்ந்த நெவில் வாடியா மற்றும் டினா வாடியா என்ற இணையரின் மகன் ஆவார். பாகிஸ்தானின் தலைவரான முகமது அலி ஜின்னா, இவருடைய தாய் வழி பாட்டனார் ஆவார்.  
டாடா கெமிக்கல்ஸ், டாடா ஸ்டீல், டாடா மோட்டார்ஸ் ஆகிய குழுமங்களின் இயக்குநராகவும் உள்ளார்.  
நஸ்லி வாடியா பாரதிய ஜனதா கட்சியின் அடல் பிஹாரி வாஜ்பாய் மற்றும் லால் கிருஷ்ண அத்வானியின் நெருங்கிய நண்பர் ஆவார்.
# மரக்குரங்கு (விளையாட்டு)

**மரக்குரங்கு** சிறுவர் விளையாட்டுகளில் ஒன்று.
# மரக்குரங்கு (விளையாட்டு)

## ஆடும் முறை

பட்டவர் மரத்தடியில் போட்டுள்ள வட்டத்துக்குள் நிற்பார். மற்றவர் மரத்தில் ஏறிக்கொள்வர். மரத்தில் இருப்பவர் ஒவ்வொருவராக 'வா' என்று கூறுவர். எல்லாரும் சொன்னதும் பட்டவர் மரத்தில் ஏறித் தொடவேண்டும். மரத்திலிருந்து குதித்து வட்டத்துக்குள் வந்துவிட்டால் தொடக்கூடாது.  
ஏறி விளையாடும் மரக்கிளைகள்
# அப்பொலோனியசின் தேற்றம்

வடிவவியலில், **அப்பொலோனியசின் தேற்றம்** என்பது ஒரு முக்கோணத்தின் பக்க நடுக்கோட்டின் நீளத்துக்கும், அம் முக்கோணத்தின் பக்கங்களுக்கும் இடையே உள்ள நீளத் தொடர்பைக் கூறும் ஓர் உண்மை. குறிப்பாக, *ABC* என்பதை ஒரு முக்கோணமாகக் கொண்டால், அதன் ஒரு பக்க நடுக்கோட்டை *AD* என்று குறித்தால், இத்தேற்றம் கூறும் உண்மை:
:<math>AB^2 + AC^2 = 2(AD^2+BD^2)\,</math> என்பதாகும்.
இது இசுட்டூவர்ட்டுத் தேற்றத்தின் ஒரு தனிக்கிளை வகை ஆகும். இம்முக்கோணம், இருசமபக்க முக்கோணமாக இருந்தால், இத்தேற்றம் பித்தேகோரசின் தேற்றமாக மாறுகின்றது. ஏனெனில் நடுக்கோடு செங்குத்துக் கோடு ஆகிவிடும். ஓர் இணை நாற்கரத்தின் மூலைவிட்டங்கள் ஒன்றை ஒன்று சமமாக வெட்டும் என்பதால், இத் தேற்றமானது, இணை நாற்கரத்தின் விதிக்கு ஈடாகின்றது.  
இத்தேற்றத்தின் பெயர் கிரேக்க நாட்டின் பெர்கா (Perga) என்னும் இடத்தில் இருந்து வந்த அப்பொலோனியசு என்பவரின் பெயரால் அறியப்படுகின்றது.
# அப்பொலோனியசின் தேற்றம்

## நிறுவல்

இந்தத் தேற்றத்தை இசுட்டுவர்டு தேற்றத்தின் தனிக்கூறுகளின் ஒன்றாக நிறுவமுடியும், அல்லது திசையன்களைக் கொண்டு நிறுவமுடியும் (காண்க: இணை நாற்கரத்தின் விதி). அடுத்து வருவது, அப்படியான அடிப்படையில் இல்லாமல் கோசைன் விதியைக் கொண்டு நிறுவுவது ஆகும்  
ஒரு முக்கோணத்தின் மூன்று பக்கங்களாக *a*, *b*, *c* என்பன இருக்கட்டும். அதன் *a* என்னும் பக்கத்தின் நடுப்புள்ளிக்கு வரையும் நடுக்கோடு *d* என்பதாக இருக்கட்டும். அடுத்து, *m* என்பது நடுக்கோட்டால் சமமாக பிரிக்கப்பட்ட *a* என்பதின் நீளமாகட்டும். எனவே *m* என்பது *a* யின் சரிபாதி ஆகும். பக்கம் *a*வுக்கும் *d* யுக்கும் இடையே உள்ள ஒரு பக்கக் கோணம் θ ("தீட்டா") என்றும், மறுபக்கக் கோணம் θ′ என்றுமாக இருக்கட்டும். அதாவது *b* இருக்கும் பக்கத்தில் உள்ள கோணம் θ என்றும், *c* பக்கம் உள்ள கோணம் θ′ என்றுமாக இருக்கட்டும். அதாவது θ′ என்பது, θ என்னும் கோணத்தின் 180°-துணைக்கோணம். எனவே cos θ′ = −cos θ. கோணங்கள் θ, θ′ ஆகியவற்றுக்கான கோசைன் விதிப் படி
:<math>
\begin{align}
b^2 &= m^2 + d^2 - 2dm\cos\theta \\
c^2 &= m^2 + d^2 - 2dm\cos\theta' \\
&= m^2 + d^2 + 2dm\cos\theta.\, \end{align}
</math>  
இவற்றைக் கூட்டினால், கிடைப்பது:
:<math>b^2 + c^2 = 2m^2 + 2d^2\,</math>
இதுவே நிறுவவேண்டிய சமன்பாடு.
# அப்பொலோனியசின் தேற்றம்

## இவற்றையும் பார்கக்வும்

- இசுட்டூவர்ட்டின் தேற்றம்
# அப்பொலோனியசின் தேற்றம்

## மேற்கோள்களும் அடிக்குறிப்புகளும்

-
-
# விழுகோடு (முக்கோணம்)

வடிவவியலில், ஒரு முக்கோணத்தின் ஒரு முனையில் இருந்து தொடங்கி, அம்முனைக்கு எதிர்ப்பக்கத்தில் உள்ள ஒரு புள்ளியில் சேரும்படியாக விழும் ஒரு நேர்கோட்டிற்கு **விழுகோடு** (cevian) என்று பெயர். முக்கோணத்தின் செங்குத்துக்கோடு, நடுக்கோடு முதலியன விழுகோட்டின் தனி வகைகள். விழுகோட்டைச் **செவாக் கோடு** என்றும் அழைப்பர், ஏனெனில் இத்தாலிய பொறியியலாளர் சியோவன்னி செவா (Giovanni Ceva) என்பவர் இக்கோடுகள் பற்றிய தேற்றம் ஒன்றை நிறுவினார்.
# விழுகோடு (முக்கோணம்)

## விழுகோட்டின் நீளம்

விழுகோட்டின் நீளத்தை இசுட்டூவர்ட்டின் தேற்றத்தின் மூலம் கண்டுபிடிக்கலாம். படத்தில் <math>d</math> என்று சுட்டப்பட்டுள்ள விழுகோட்டின் (செவாக் கோட்டின்) நீளத்தைக் கீழ்க்காணும் வாய்பாட்டால் கண்டுபிடிக்கலாம்:  
:<math>\,b^2m + c^2n = a(d^2 + mn).</math>  
விழுகோடு, முக்கோணத்தின் நடுகோடாக இருந்தால், அதன் நீளத்தை கீழ்க்காணும் சமன்பாட்டால் அறியலாம்.  
:<math>\,m(b^2 + c^2) = a(d^2 + m^2).</math>  
விழுகோடானது, முக்கோணத்தின் ஒரு கோணத்தைச் சமமாகப் பகுக்கும் கோடாக இருந்தால், அதன் நீளத்தைக் கீழ்க்காணும் ஈடுகோள் வழி அறியலாம்.  
:<math>\,(b + c)^2 = a^2 \( \frac{d^2}{mn} + 1 \).</math>  
விழுகோடானது, செங்குத்துக் கோடாடாக இருந்தால், அதன் நீளத்தைக் கீழ்க்காணும் சமன்பாட்டின் வழி அறியலாம்.
:<math>\,d^2 = b^2 - n^2 = c^2 - m^2.</math>
# இசுட்டூவர்ட்டின் தேற்றம்

வடிவவியலில், **இசுட்டூவர்ட்டின் தேற்றம்** (**Stewart's theorem**) என்பது ஒரு முக்கோணத்தின் பக்கங்களுக்கும், விழுகோட்டிற்கும் இடையே உள்ள தொடர்பைக் குறித்தத் தேற்றம். இத்தேற்றத்தை இசுக்காட்லாந்திய கணிதவியலாளர் மாத்யூ இசுட்டூவர்ட்டு (Matthew Stewart) என்பார் 1746 இல் வெளியிட்டார் என்பதால் இப்பெயர் சூட்டப்பட்டுள்ளது.
# இசுட்டூவர்ட்டின் தேற்றம்

## தேற்றம்

ஒரு முக்கோணத்தின் மூன்று பக்கங்களின் நீளங்களாக <math>a</math>, <math>b</math>, <math>c</math> ஆகியவை இருக்கட்டும். பக்கம் <math>a</math> என்னும் பக்கத்தில் விழும் விழுகோட்டின் நீளமாக <math>d</math> என்பது இருக்கட்டும். விழுகோடு <math>d</math>, பக்கம் <math>a</math> யை இருபகுதியாகப் பகுத்து அவற்றின் நீளங்கள் <math>m</math> மற்றும் <math>n</math> ஆக இருந்தால், இசுட்டூவர்ட்டின் தேற்றம் என்ன சொல்கின்றது என்றால்,
:<math>b^2m + c^2n = a(d^2 + mn)\,</math>  
அப்பொலோனியசின் தேற்றம் என்பது இந்த விழுகோடு d என்பது முக்கோணத்தின் நடுகோடாக இருக்கும் பொழுது உண்மையாகும் இசுட்டுவர்ட்டின் ஒரு தனி வகை.
# இசுட்டூவர்ட்டின் தேற்றம்

## நிறுவல்

இத்தேற்றத்தைக் கோசைன் விதி கொண்டு நிறுவலாம்:  
θ ("தீட்டா") என்பது *m*, *d* ஆகியவற்றுக்கு இடையே உள்ள கோணமாகவும், θ′ ("தீட்டா கொட்டு") என்பது *n*, *d* ஆகியவற்றுக்கு இடையே உள்ள கோணமாகவும் இருக்கட்டும். இப்பொழுது θ′ என்பது θ வின் துணைக்கோணம் (θ′ = 180° - θ) , ஆகவே cos θ′ = −cos θ. இவ்விரு கோணங்களுக்குமான (θ, θ′) கோசைன் விதி:
:<math>
\begin{align}
c^2 &= m^2 + d^2 - 2dm\cos\theta \\
b^2 &= n^2 + d^2 - 2dn\cos\theta' \\
&= n^2 + d^2 + 2dn\cos\theta.\, \end{align}
</math>  
முதல் சமன்பாட்டை n ஆல் பெருக்கி, இரண்டாவது சமன்பாட்டை m ஆல் பெருக்கிக் கூட்டியபின் cos θ ஐ மாற்றீடு செய்து விலக்கினனல், கிட்டுவது:
:<math>
\begin{align}
&b^2m + c^2n \\
&= nm^2 + n^2m + (m+n)d^2 \\
&= (m+n)(mn + d^2) \\
&= a(mn + d^2), \\
\end{align}
</math>
இதுவே நிறுவவேண்டிய முடிவு.  
மாற்று வழியாகவும் நிறுவலாம். முக்கோணத்தின் முனையில் இருந்து செங்குத்துக்கோடு ஒன்றை வரைந்து, பித்தேகோரசின் தேற்றத்தைப் பயன்படுத்தி *b*, *c*, *d* ஆகிய மூன்றின் நீளத்தையும் செங்குத்துக்கோட்டின் நீளத்தோடு தொடர்புபடுத்தி எழுதலாம். பின்னர் இப்படி பெறும் சமன்பாட்டின் இருபக்கமும் மேலே உள்ள சமன்பாட்டுக்கு ஈடாகிவிடும்
# மல்லர் கம்பம்

**மல்லர் கம்பம்** என்பது உடல்வித்தை விளையாட்டு.  
மல் என்னும் சொல் வளத்தைக் குறிக்கும் எனத் தொல்காப்பியம் குறிப்பிடுகிறது. உடல்வளம் கொண்ட சங்ககால மன்னர்களில் ஒருவன் ஆமூர் மல்லன். தெருக்களில் வித்தை காட்டும் டொம்பர் தம் குழந்தைகளை நட்டுவைத்த மரத்தில் தலைகீழாக ஏறவும் இறங்கவும் செய்து விளையாட்டு காட்டுவர்.  
தற்காலத்தில் இந்தியாவில் பல மாநிலங்களும் பங்கு கொள்ளும் தேசிய உடல்வித்தைப் போட்டியாக நடைபெற்று வருகிறது. இந்த விளையாட்டு தொன்றுதொட்டு விளையாடப்பட்டு வந்தாலும் 18-ம் நூற்றாண்டில் மகாராட்டிர மாநிலத்துப் பலம்பத்த தாதா தியோதர் என்பவரால் புத்துயிர் ஊட்டப்பட்ட விளையாட்டே சிறப்புற்று விளங்குகிறது. நடப்பட்ட கம்பத்தில் வித்தைகாட்டும் விளையாட்டில் ஆண்கள் பங்கு கொள்வர்.  
கயிற்றில் தொங்கி வித்தை காட்டும் விளையாட்டுகளில் பெண்கள் பங்குகொள்கின்றனர்.  
ஆதி மனிதன் மரம் ஏறி இறங்க பல்வேறு வழிமுறைகளை கையாண்டான். அதை விதியாக வகுத்தான். இந்தமுறையில் மனிதன் போல மரம் அல்லது கல்லில் உருவம் அமைத்து மல்யுத்தம் செய்ய பயிற்சிகள் மேற்கொண்டதால் இவ்விளையாட்டு மல்லர் கம்பம் எனப்பட்டது. தற்காலத்தில் கோவில் விழாக்களில் விளையாடும் ழவழுக்கு மரம் அக்கலத்தில் சோழர்கள் விளையாடிய மல்லர் கம்பததின் மறு உருவாகும்.காஞ்சியை ஆண்ட மாமல்லன் நரசிம்மப் பல்லவன்
இக்கலையைஸ் செழிக்க செய்தான். தமிழ நாட்டு வீர தற்காப்பு கலைகளுல் இதுவும் ஒன்று. இவ்விலையாட்டு மனதை ஒருனிலைப் படுத்தும் ஓர் கலையாகும்.  
இவ்விளையாட்டு வடமாநிலங்களில் மால்காம் என்ற பெயரில் விளையாடப்படுகிறது. தற்காலத்தில் மல்லர் விளையாட்டு நிலைக் கம்பம், தொங்குகம்பம் கயிறு விளையட்டு என பிரித்து விளையாடப்படுகிறது. நிலைக் கம்பம் என்பது பருமனான மரத்தை நட்டு அதில் ஏறி பலவித ஆசனங்கள் செய்வது. தொங்கு கம்பம் என்பது பருமனான மரத்தை கயிறுறில் கட்டி எண்ணெய் பூசி வீரதீர விளையாட்டு ஆடுவது. கயிறு விளையாட்டு என்பது கம்பத்திற்கு பதில் கயிற்றில் பெண்கள் ஏறி ஆசனம் செய்வது. இது இந்தியாவில் பல மநிலங்களில் இன்றும் விளையாடப் படுகிறது.
# மலையிலே தீப்பிடிக்குது

**மலையிலே தீப்பிடிக்குது** ஒல்லாரும் ஓடுங்கள் - என்று சொல்லி ஓடவைப்பதுடன் தொடங்கும் விளையாட்டு இது.